Dnevni red
Predsednica
Preden začnem, imam obvestilo v zvezi s popoldanskimi razpravami. Predlagam, da se najprej začne razprava o poročilu Díaza de Mere Garcíe Consuegre o EUROPOLU kot druga točka pred izjavami Sveta in Komisije o razmerah v Pakistanu.
Razpored popoldanskih razprav bi bil tako naslednji: od 15.00 do 18.00: najprej izjave Sveta in Komisije o razmerah v Keniji, nato poročilo Díaza de Mere Garcíe Consuegre o EUROPOLU ter nato izjave Sveta in Komisije o razmerah v Pakistanu; ob 18.00 pa bi bil kot običajno čas za vprašanja Svetu.
Ali ima kdo pripombe?
Hannes Swoboda
v imenu skupine PSE. - (DE) Gospa predsednica, zaenkrat se strinjamo, vendar bi rad opozoril Komisijo, da dnevni red določa Parlament in da lahko želje posameznih komisarjev upoštevamo le v izjemnih okoliščinah. Danes to dovolimo, vendar le izjemoma.
Predsednica
Gospod Swoboda, hvala za to pripombo, vsekakor je to izjema. Vendar se Parlamentu zahvaljujem za soglasje.
(Parlament je soglašal z zahtevo.)
